Cres
Store norske leksikon,Geografi,Verdens geografi,Europa,Kroatias geografi
Cres er en øy i Kroatia, i Kvarnerbukta sør for Rijeka. Øyas areal er 406 kvadratkilometer. Den er bygd opp av kalkstein, med høyeste punkt i Gorice, 650 meter over havet.
Innbyggerne, som for det meste er kroater, dyrker druer og sydfrukter. Turisme er en viktig næringsvirksomhet. Ved byen Osor er det er broforbindelse til øya Lošinj, som har et areal på 75 kvadratkilometer og som ligger sørvest for Cres. Sammen med 28 mindre øyer utgjør Cres og Lošinj øygruppen Cres-Lošinj. Denne øygruppen har et samlet areal på 513 kvadratkilometer og utgjør 16 prosent av arealet av alle øyene i Adriaterhavet.Øyas største by er Cres, som har 2738 innbyggere (2021). En stor del av byen ble bygd i det 15. og 16. århundre. Bymuren og et venetiansk tårn er fra det 15. århundre.Øya tilhørte Østerrike i perioden 1814 til 1921 og Italia fra 1921 til 1947, da den ble en del av Jugoslavia. Etter Kroatias uavhengighet ble øya kroatisk. Les mer i Store norske leksikon Kroatias geografi Kroatia Adriaterhavet Lošinj